《蜀中》
明代·邝日晋

天分井野限峨岷，帝子城边锦作邻。栈口抱鹅过鸟道，船头击鼓止牵人。

穴通殊域终归汉，剑贯长虹不阻秦。休说郎当风雨夜，永安宫草久成尘。

作者简介：邝日晋，字无傲，一字薜庵。南海人。官总兵。张家玉起兵东莞，日晋率部响应，战数有功，晋都督同知。明亡，礼道独，山名函乂，字安老。著有《楚游稿》、《磊园诗集》。清陈伯陶编《胜朝粤东遗民录》卷一有传。